
Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 19  martie 2019

            Nr. 4c-13/185
     AVIZ   

asupra Proiectului de Lege pentru modificarea şi completarea Legii nr.132/2010 privind colectarea selectivă a deşeurilor în instituţiile publice

În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea şi completarea Legii nr.132/2010 privind colectarea selectivă a deşeurilor în instituţiile publice, trimis cu adresa nr. P.L.x. 102 din 6 martie 2019 şi înregistrată cu nr. 4c-13/185 din 7 martie 2019.
Senatul, în calitate de primă Cameră sesizată, a adoptat proiectul de Lege în ședința din 4 martie  2019.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 19 martie 2019.

Proiectul de lege are ca obiect de reglementare modificarea şi completarea Legii nr.132/2010, în vederea creşterii gradului de informare, de conştientizare şi de educare a elevilor cu privire la colectarea selectivă şi managementul deşeurilor, prin transferul atribuţiilor privind achiziţionarea şi dotarea unităţilor şcolare cu recipiente pentru colectare selectivă a deşeurilor, de la nivelul conducerii unităţilor publice de învăţământ, către autorităţile locale.

   Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.1080/14.11.2018. 

În urma dezbaterilor s-a hotărât, cu unanimitate de voturi, avizarea favorabilă a proiectul de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
Referent parlamentar, 

Adelina Tărlungeanu

